Χαλκίδα, 23/04/2026
                                                                                  Αρ. πρωτ.: 55
ΣΥΛΛΟΓΟΣ ΕΡΓΑΖΟΜΕΝΩΝ Γ. Ν. ΧΑΛΚΙΔΑΣ

                                                    Προς: Όλους τους εργαζόμενους

Θέμα: «Καταγγελία για συνεχιζόμενη παράτυπη καταχώρηση αδειών και νυχτερινής εργασίας»
Συναδέλφισσες και συνάδελφοι,
Ο Σύλλογος Εργαζομένων είχε ήδη απευθυνθεί εγγράφως προς τη Διοίκηση του Νοσοκομείου (αρ. πρωτ. 39/20-03-2026), επισημαίνοντας σοβαρές παρατυπίες στον τρόπο κατάρτισης των προγραμμάτων εργασίας.
Παρά την παρέλευση σημαντικού χρονικού διαστήματος, δεν έχει δοθεί καμία απάντηση, ενώ το φαινόμενο συνεχίζεται κανονικά σε τμήματα του Νοσοκομείου.
Συγκεκριμένα, εξακολουθεί να καταγράφεται ότι εργαζόμενοι εμφανίζονται στο ίδιο 24ωρο να έχουν ταυτόχρονα:
· κανονική ή ειδική άδεια και νυχτερινή βάρδια (δηλαδή πραγματική εργασία) 
Η πρακτική αυτή είναι προφανώς παράτυπη και προβληματική, καθώς:
· Η άδεια σημαίνει αποχή από την εργασία και όχι ταυτόχρονη απασχόληση 
· Η νυχτερινή εργασία αποτελεί πραγματική εργασία και αμείβεται ως τέτοια 
· Η διπλή καταχώρηση αλλοιώνει την πραγματική εικόνα απασχόλησης 
· Δημιουργούνται σοβαρά ζητήματα νομιμότητας, αμοιβών και ασφάλειας 
Επιπλέον, τέτοιες πρακτικές:
· Εκθέτουν τους εργαζόμενους σε κινδύνους 
· Δημιουργούν στρεβλή εικόνα των αναγκών του Νοσοκομείου 
· Υπονομεύουν βασικά εργασιακά δικαιώματα 
Ο Σύλλογος δηλώνει ξεκάθαρα ότι δεν θα αποδεχθεί τη συνέχιση αυτής της κατάστασης.
Καλούμε:
· Τη Διοίκηση να δώσει άμεσα σαφείς οδηγίες και να αποκαταστήσει τη νομιμότητα 
· Τους προϊσταμένους να προχωρούν σε ορθή και πραγματική καταγραφή των βαρδιών 
· Όλους τους εργαζόμενους να μην αποδέχονται τέτοιες καταχωρήσεις και να ενημερώνουν άμεσα τον Σύλλογο 
Δηλώνουμε ότι, σε περίπτωση που το φαινόμενο συνεχιστεί, ο Σύλλογος θα προχωρήσει σε:
· Επίσημες καταγγελίες στις αρμόδιες αρχές 
· Κάθε συνδικαλιστική και νομική ενέργεια 
[image: ]Η υπεράσπιση των εργασιακών δικαιωμάτων και της ασφάλειας στην εργασία, που έχουν κατακτηθεί με αγώνες των εργαζομένων, δεν είναι διαπραγματεύσιμες.                         Το ΔΣ

